Obec Klenov
Obecný úrad 140, 082 44 Klenov
051-778 22 02; 0911 144 499
_______________________________________________                       

Klenov, 09.12.2019

P O Z V Á N K A

	Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov  
p o z ý v a
na 7. zasadnutie obecného zastupiteľstva Obce Klenov,
ktoré sa uskutoční dňa 13.12.2019 o 18,00 hodine v priestoroch Obecného úradu Klenov s týmto programom:
1)	Otvorenie zasadnutia
2)	Určenie zapisovateľa a overovateľov zápisnice, voľba návrhovej komisie 
3)	Schválenie programu zasadnutia 
4)	Informácia o plnení uznesení    
5)	Prerokovanie plnenia rozpočtu obce k 30.11.2019
6)	Prerokovanie zmien rozpočtu rozpočtovými optreniami
7)	Prerokovanie VZN č.1/2019 ktorým sa mení a dopĺňa Všeobecne záväzné nariadenie Obce Klenov č.1/2017 o miestnych daniach a o miestnom poplatku za komunálne odpady a drobné stavebné odpady na území obce Klenov – doplnok č.1 
8)	Rôzne
9)	Diskusia
10)	Uznesenie
11)	 Záver
 
		                				Kamila Bogdaňová v.r.
		        				  starostka obce	

     Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

 Zápisnica 
zo siedmeho zasadnutia obecného zastupiteľstva v Klenove,
konaného dňa 13.12.2019.
–––––––––––––––––––––––––––––––––––––––––––––––––––––––––- 

Siedme zasadnutie obecného zastupiteľstva v Klenove otvorila a viedla starostka obce.   Privítala všetkých prítomných (prítomní podľa prezenčnej listiny).  
Starostka obce skonštatovala, že: 
a/ zasadnutie bolo zvolané v zmysle §13 zákona č. 369/90 Zb. o obecnom zriadení   
  v znení zmien a doplnkov.                                                                                                                        b/ podľa podpísanej prezenčnej listiny sú  prítomní všetci poslanci obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.       	  	 

K bodu 2 - určenie zapisovateľa, overovateľov zápisnice, voľba návrhovej komisie
Overovateľ zápisnice:  Fiľakovský Martin
Návrhová komisia:     Tomaščinová Anna, Mgr. Mikulová Mariana a Mgr. Pekár Jozef    
Zapisovateľ:            Petrašovičová Ľudmila 
Uznesenie:
Obecné zastupiteľstvo volí návrhovú komisiu v zložení Tomaščinová Anna, Mgr. Mikulová Mariana a Mgr. Pekár Jozef
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                     
                                          
K bodu 3 – Schválenie programu rokovania                                                                                                                    
     Starostka obce prečítala program zasadnutia a zároveň požiadala prítomných poslancov o prípadné ich doplnenie. 
Uznesenie:                                                                                                                          Obecné zastupiteľstvo konštatuje, že sa bude uberať podľa programu uvedeného na pozvánke.   
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                      

K bodu 4 – informácia o plnení uznesení
Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.  
Uznesenie: 
Obecné zastupiteľstvo zobralo na vedomie ústnu správu o plnení uznesení z ostatného zasadnutia Obecného zastupiteľstva.
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -                                      

K bodu 5 – prerokovanie plnenia rozpočtu obce k 30.11.2019  
	Správa o plnení rozpočtu obce k 30.11.2019  bola poslancom obecného zastupiteľstva zaslaná  elektronicky a tvorila  prílohu pozvánky.  K plneniu rozpočtu boli zo strany poslancov boli vznesené pripomienky, na ktoré odpovedala starostka obce.
Uznesenie:
Obecné zastupiteľstvo zobralo na vedomie správu o plnení rozpočtu obce k 30.11.2019
Hlasovanie:                     
za: 5           proti:	-		Zdržal sa:  -		Neprítomní pri hlasovaní: -                                      

K bodu 6 – prerokovanie zmien rozpočtu obce rozpočtovými opatreniami
	  Starostka obce predložila prítomným poslancom návrhy zmien rozpočtu obce, ktoré boli zaslané elektronicky, a to:                                                                       a) rozpočtovým opatrením č.8/2019 – prevod z rezervného fondu – technické zhodnotenie budovy obecného úradu,                                                                                        b) rozpočtovým opatrením č.9/2019 – nenávratný finančný príspevok – projekt „Zmena spôsobu vykurovania a zlepšenie tepelnotechnických vlastností budovy OcÚ Klenov – Žiadosť o platbu č.4                                                                                             c) rozpočtovým opatrením č.10/2019 – zmena rozpočtu podľa skutočnosti                                                                                 
Uznesenie:
Obecné zastupiteľstvo berie na vedomie zmenu rozpočtovým opatrením č.9/2019 v zmysle vnútorného predpisu č.1/2007 o postupe a zaraďovaní prostriedkov zo štátneho rozpočtu do rozpočtu obce podľa predloženého návrhu.
Hlasovanie poslancov:                     
za: 5           proti:	-		Zdržal sa:  -		Neprítomní pri hlasovaní:  -       
Uznesenie:                                                                                Obecné zastupiteľstvo schvaľuje zmenu rozpočtovým opatrením č.8a10/2019 v zmysle ustanovenia § 14 ods. 2 písm. b) a c) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších  predpisov podľa priloženého návrhu.             	 
K bodu 7 – prerokovanie rozpočtu obce na rok 2020 a roky 2021-2022                              
	Starostka obce  vysvetlila prítomným poslancom predložený návrh rozpočtu obce na rok 2020 a na roky 2021-2022. Starostka obce pripomenula, že návrhy rozpočtov boli v zmysle zákona vyvesené a k rozpočtom zo strany občanov neboli vznesené žiadne pripomienky. Starostka obce vysvetlila ako sa rozpočet pripravoval a s akými predpokladanými príjmami a výdavkami obec počíta.  Uznesenie:
1.	Obecné zastupiteľstvo zobralo na vedomie návrh rozpočtu obce Klenov na roky  2021  a 2022
2.	Obecné zastupiteľstvo schválilo rozpočet obce Klenov na rok 2020 podľa predloženého návrhu.   
Hlasovanie:
za: 5           proti:	-		Zdržal sa:  -		neprítomní pri hlasovaní:  -                                       
 
K bodu 8 – prerokovanie VZN č.1/2019, ktorým sa mení a dopĺňa VZN Obce Klenov č.1/2017 o miestnych daniach a o miestnom poplatku za komunálne odpady a drobné stavebné odpady na území obce Klenov – doplnok č.1
	 
 Starostka obce  vysvetlila prítomným poslancom, že predložený návrh bol vypracovaný na základe upozornenia školiteľa o nesprávnej sadzbe miestnej dane za psa. V predloženom návrhu je zvýšený poplatok za komunálny odpad z 0,0274€na 0,033 €/1 osoba a deň. Oboznámila poslancov, že zo strany občanov nebola podaná žiadna pripomienka. Požiadala poslancov, aby sa vyjadrili k predloženému návrhu. 
Uznesenie:                                                                                                                                   Obecné zastupiteľstvo sa uznieslo podľa § 11 ods.4 písm. g) zákona č. 369/1990 zb. o obecnom zriadení v znení neskorších predpisov na Všeobecne záväznom nariadení obce Klenov č.1/2019, ktorým sa mení a dopĺňa Všeobecne záväzné nariadenie Obce Klenov č. 1/2017 o miestnych daniach a o miestnom poplatku za komunálne odpady a drobné stavebné odpady na území obce Klenov – doplnok č.1.                                           

Hlasovanie:
za: 5           proti:	-		Zdržal sa:  -		Neprítomní pri hlasovaní:  -                                      

K bodu 9 – Rôzne
	 Starostka obce informovala poslancov o: 
-	úplnej uzávierke štátnej cesty smer Žipov-Klenov až do mája 2020;
-	posúdení prispieť z obce finančnými prostriedkami postihnutým pri výbuchu plynu v Prešove;
-	možnosti zapojiť sa do národného projektu podpora rozvoja a dostupnosti terínnej opatrovateľskej služby NP TOS. 

K bodu 10 - diskusia  
Do diskusie sa neprihlásil žiaden poslanec	 

K bodu 11 – Uznesenie
	Predsedkyňa návrhovej komisie Tomaščinová Anna prečítala návrh uznesenia č. 7/2019.
Hlasovanie poslancov:
Za:  5			Proti: - 		Zdržal sa: -		Neprítomní pri hlasovaní: -
Starostka skonštatovala, že uznesenie je právoplatné.

K bodu 12 – záver
Starostka poďakovala všetkým za účasť a ukončila siedme zasadnutie obecného zastupiteľstva.
Zasadnutie obecného zastupiteľstva bolo ukončené o 19,00 hod. 

Zapísala 16.12.2019
Bogdaňová Kamila
 	
 									Kamila Bogdaňová
									 starostka obce	

Overovateľ zápisnice: 
Fiľakovský Martin

ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 13.12.2019 prijíma

   U Z N E S E N I E  č. 7/2019

Obecné zastupiteľstvo v Klenove

A . volí
l.  návrhovú komisiu v zložení: 
  	   Tomaščinová Anna, Mgr. Mikulová Mariana a Mgr. Pekár Jozef 

B. berie na vedomie
	1. ústnu správu o plnení uznesení z ostatného zasadnutia Obecného zastupiteľstva
       2. správu o plnení rozpočtu obce k 30.11.2019
3. zmenu rozpočtu rozpočtovým opatrením č. 9/2019 v zmysle vnútorného predpisu 
   č.1/2007 o postupe a zaraďovaní prostriedkov zo štátneho rozpočtu do rozpočtu obce 
   podľa predložených návrhov.  
4. návrh rozpočtu obce Klenov na roky 2021-2022
	   
C. schvaľuje
1. zmenu rozpočtu rozpočtovým opatrením č.8a10/2019 v zmysle ustanovenia § 14 ods.2     
  písm. b) a c) zákona č. 583/2004 Z.z. o rozpočtových pravidlách územnej samosprávy    
  a o zmene a doplnení niektorých zákonov v znení neskorších predpisov podľa   
  priloženého návrhu.
2. rozpočet obce Klenov na rok 2020 podľa predloženého návrhu    

D.  Uznáša sa
1.   podľa  § 11 ods.4 písm. g) zákona č. 369/1990 Zb. o obecnom zriadení v znení 
     neskorších predpisov na Všeobecne záväznom nariadení Obce Klenov  
     č.1/2019, ktorým sa mení a dopĺňa Všeobecne záväzné nariadenie Obce Klenov 		   č.1/2017 o miestnych daniach a o miestnom poplatku za komunálne odpady  
     a drobné stavebné odpady na území obce Klenov – doplnok č.1

  

								Kamila Bogdaňová
								  starostka obce		

Klenov, 16.12.2019